OpenLLM-France/wikimedia huggingface dataset:
# Edie Ceccarelli

Edie Ceccarelli (Willits, 5 de febrer de 1908 - Willits, 22 de febrer de 2024) va ser una supercentenària estatunidenca i la persona viva més gran del seu país.
Va néixer el 5 de febrer de 1908 a Willits, essent la primera de set fills dels immigrants italians Agostino i Maria Recagno. El seu pare tenia una botiga i després una estació de servei a Willits. Es va graduar a la Willits Union High School el 1927. El 17 de novembre de 1933, es va casar amb Elmer «Brick» Keenan i es va traslladar amb ell el 1934 a Santa Rosa, on el seu marit treballava per al Partit Demòcrata local com a responsable de premsa. La parella es va traslladar a Willits definitivament el 1971. El seu marit va morir el 1984. Es va tornar a casar el 1986 amb Charles Ceccarelli, que va morir el 1990. Edith Ceccarelli va viure de manera independent a casa seva fins als 107 anys, després dels quals es va traslladar a una residència de jubilats.
Després de la mort de Bessie Hendricks el 3 de gener de 2023, es va convertir en la resident més gran dels EUA i la quarta persona viva verificada més longeva del món segons el Grup de Recerca de Gerontologia.

## Referències

* 1 2 «GRG World Supercentenarian Rankings List». grg.org.
* 1 2 «Iowan Bessie Hendricks, America's oldest person, dies at 115 in Lake City». eu.desmoinesregister.com.
* ↑ Simon, Lluís. «Mor als 116 anys als EUA la segona persona més gran del món rere Maria Branyas». El Punt Avui. [Consulta: 23 febrer 2024].
* ↑ «Admirers celebrate 114th birthday of Edie Ceccarelli of Willits, 12th oldest living person on Earth». pressdemocrat.com.
* ↑ «Edie’s 108th on Friday» (en anglès americà), 27-01-2016. [Consulta: 4 març 2023].

## Vegeu també

* Llista de les persones vives més longeves
# Barbara Blatter

Barbara Blatter (Wattwil, 22 de desembre de 1970) és una ciclista suïssa, ja retirada, especialitzada en el ciclisme de muntanya.
El 2000 va prendre part en els Jocs Olímpics d'Estiu de Sydney, on guanyà la medalla de plata en la prova de camp a través del programa de ciclisme. També va disputar els Jocs de 2004, però no finalitzà la cursa.

## Palmarès

* 1999
** Campió de Suïssa en camp a través
* 2000
** Medalla de plata als Jocs Olímpics del 2000 en camp a través
** 1r a la Copa del món en camp a través
** Campió de Suïssa en camp a través
* 2001
** 1r a la Copa del món en camp a través
** 1a a la Copa del món en camp a través en contrarellotge
** Campió de Suïssa en camp a través
* 2002
** Campió de Suïssa en camp a través
* 2003
** Campió d'Europa en camp a través per relleus (amb Ralph Näf, Balz Weber i Nino Schurter)

## Referències

* ↑ «Olympedia – Barbara Blatter». [Consulta: 26 desembre 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Cementiri de la parròquia de Foix

El Cementiri de la parròquia de Foix és una obra del municipi de Torrelles de Foix (Alt Penedès) inclosa en l'Inventari del Patrimoni Arquitectònic de Catalunya.
El cementiri de la Parròquia de Foix està situat damunt d'un turó, front de l'ermita nova de Foix, envoltat de Vinyes. Té planta rectangular i distribució simètrica. La porta d'accés, centrada en un dels costats, es corona amb frontó circular i es tanca amb una reixa que permet veure, al fons, una capella amb frontó triangular. Els nínxols ocupen els dos murs laterals. El llenguatge arquitectònic emprat en el conjunt de l'obra és el Neoclassicisme.

## Referències

* 1 2 «Cementiri de la parròquia de Foix». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 febrer 2015].
# Robert Pearce

Robert Pearce (Wyaconda, 29 de febrer de 1908 - Lloydminster, 15 de març de 1996) va ser un lluitador estatunidenc, especialista en lluita lliure, que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va guanyar la medalla d'or en la competició del pes gall del programa de lluita lliure.

## Referències

* ↑ «Bob Pearce Olympic Results». sports-reference.com. Arxivat de l'original el 12 de novembre 2012. [Consulta: 29 abril 2019].
# Èritres (desambiguació)

Èritres (grec antic: Ἐρυθραί, Erythrái, llatí: Erythrae, derivat del grec ἐρυθρός, erythrós 'vermell') fou el nom de diverses ciutats de l'antiga Grècia:
* Èritres de Jònia, antiga polis de l'Àsia Menor
* Èritres de Beòcia, població de l'antiga Grècia que dona el nom a una població moderna adscrita a la perifèria de l'Àtica
* Èritres d'Eniània, població de l'antiga Grècia situada a la vora del riu Esperqueu, prop de la desembocadura
* Èritres de la Lòcrida, població de l'antiga Grècia situada al golf de Corint, prop d'Eupàlion
* Èritres de Mísia, població de l'antiga Grècia esmentada per Dionís d'Halicarnàs (I, 55)

## Vegeu també

Altres noms de lloc derivats del grec ἐρυθρός, erythrós:
* Mar Eritrea (grec antic: Ἐρυθρά Θάλασσα, Erythrá Thálassa, llatí: Erythraeum Mare, literalment 'Mar Vermella' o 'Mar Roja'), nom clàssic donat a la Mar Roja
** Eritrea, estat africà que pren el nom de la mar que banya les seves costes
* Cap Eritreu (grec antic: Ἐρυθραῖον ἄκρον, Erythrâion ákron, llatí: Erythraeum promontorium, literalment 'Cap Vermell'), nom clàssic del Cap Gudura (grec: Άκρα Γούδουρα), a l'illa de Creta
** Eritrea de Creta, població de Creta prop del Cap Eritreu
* Èritron o Èritre (grec antic: Ἐρυθρόν, Erythrón, llatí: Erythrum, en àrab Al-Athrun), població de l'antiga Grècia situada a la Cirenaica, posteriorment seu d'un bisbat
Viccionari
# El gran Aleix

El gran Aleix és un drama en dos actes, original de Joan Puig i Ferreter, estrenat al teatre Catalunya de Barcelona la nit del 4 de maig de 1912, en la primera temporada del Sindicat d'Autors Dramàtics Catalans.
L'acció passa en un poble rural de Catalunya.

## Repartiment de l'estrena

* Aleix: Jaume Borràs
* Sofia: Carme Roldan
* Llucià: Carles Capdevila
* Noemia: Emília Baró
* Avel·lí: Jaume Donato
* Moàs: Ramon Tor
* El Baster alegre: Josep Bergés.
* Privat: Avel·lí Galceran
* Direcció a càrrec de Jaume Borràs.

## Enllaços externs

* Text d'El gran Aleix en línia

## Referències

* ↑ Crítica de l'estrena a La Vanguardia (5 de maig de 1912)
# Diana Rast

Diana Rast (28 d'agost de 1970) va ser una ciclista suïssa. Del seu palmarès destaca el campionat nacional en ruta del 2000. Va participar en els Jocs Olímpics d'Atlanta de 1996 quedant 15a a la prova en ruta i a la de contrarellotge.

## Palmarès

* 1996
** 1a al Gran Premi della Liberazione
** Vencedora d'una etapa al Giro de Toscana-Memorial Michela Fanini
* 1997
** 1a al Tour de Berna
* 1998
** 1a al Tour de l'Alta Viena i vencedora d'una etapa
* 2000
** Campiona de Suïssa en ruta

## Referències

* ↑ «National Championship, Road, Elite, Switzerland (Women)». Cycling Archives. Arxivat de l'original el 2 de juliol 2018. [Consulta: 4 desembre 2017].
* ↑ «Diana Rast». olympic.org. [Consulta: 4 desembre 2017].
* ↑ «Diana Rast». Sports Reference. Arxivat de l'original el 13 de desembre 2012. [Consulta: 4 desembre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cementiri de Monistrol

El Cementiri de Monistrol és una obra de Sant Sadurní d'Anoia (Alt Penedès) inclosa a l'Inventari del Patrimoni Arquitectònic de Catalunya.

## Descripció

Cementiri situat al veïnat de Monistrol d'Anoia. És de planta rectangular i consta d'una tanca que rodeja tot el perímetre amb diferents cossos adossats escalonats a les parets laterals que s'adapten al desnivell del terreny amb cobertes planes o d'una vessant. L'entrada principal es troba a la façana de llevant i sobresurt lleugerament del plom del mur amb un arc de mig punt a sardinell i brancals de maó. Al costat oposat hi ha una estructura, a manera de porxo, amb coberta a doble vessant i cornisa sostinguda per columnes amb un òcul al capcer. Els diferents cossos de les parets laterals tenen a l'interior les fileres de nínxols. L'obra és arrebossada i pintada de blanc. A l'interior del recinte hi ha arbratge.

## Referències

* ↑ «Cementiri de Monistrol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Einar Karlsson

Einar Karlsson (Estocolm, 1 de setembre de 1908 - Estocolm, 17 de febrer de 1980) va ser un lluitador suec, que combinà la lluita grecoromana i la lluita lliure, que va competir durant la dècada de 1930.
El 1932 va prendre part en els Jocs Olímpics d'Estiu de Los Angeles, on va guanyar la medalla de bronze en la prova del pes ploma del programa de lluita lliure. Quatre anys més tard, als Jocs de Berlín, guanyà la medalla de bronze en la prova del pes ploma del programa de lluita grecoromana.
En el seu palmarès també destaquen set títols suecs, tots en lluita grecoromana; i tres medalles al Campionat d'Europa de lluita, una de plata, el 1933, i dues de bronze, el 1934 i 1937.

## Referències

* 1 2 «Olympedia – Einar Karlsson». [Consulta: 28 octubre 2021].
# Matthew Richardson

Matthew Richardson (Maidstone, 17 d'abril de 1999) és un ciclista de pista anglès, nacionalitzat australià. Va competir en keirin masculí, sprint individual i sprint per equips, tant als Jocs Olímpics d'Estiu de 2020 a Tòquio —on en la categoria per equips va ser quart— i als Jocs Olímpics d'Estiu de 2024 a París —on va aconseguir dues medalles.

## Infantesa

Richardson va néixer al Regne Unit i es va traslladar a Austràlia per la feina del seu pare quan tenia nou anys. Va créixer a Perth, Austràlia Occidental. Li encanta la gimnàstica i era especialment bo a la barra d'equilibri. Quan era adolescent, va aconseguir resultats de podi a nivell nacional. Després de patir una lesió al colze, va dedicar el seu interès al ciclisme.

## Carrera

Richardson va competir pel Midland Cycling Club. Va ser convidat a assistir a una sessió de "vina i prova" i va ser reclutat per a l'Institut d'Esport d'Austràlia Occidental.
Tres mesos abans dels Campionats del Món de 2019, es va traslladar a Austràlia Meridional per a unir-se a l'Acadèmia Potencial de Podium de Cycling Australia. Aquest canvi va donar resultats, ja que va ser seleccionat per representar el seu país a l'esprint per equips. L'equip va acabar en sisena posició, després de ser eliminats de la final pels eventuals medallistes de plata, França.
Al Campionat del món de ciclisme en pista de 2020, va guanyar una medalla de bronze en l'esprint per equips amb Thomas Cornish i Nathan Hart. Va ser el resultat més alt d'Austràlia en aquest esdeveniment en un Campionat del Món en vuit anys.
Va competir als Jocs de la Commonwealth de 2022, on va guanyar medalles d'or en la prova d'esprint per equips al costat de Leigh Hoffman i Matthew Glaetzer i en la prova individual de velocitat.
Als Jocs Olímpics d'Estiu de 2024 a París, va aconseguir la medalla bronze en la modalitat per equips i plata en la individual i la de sprint.

## Referències

* ↑ «Matthew RICHARDSON». Olympics.com. [Consulta: 15 desembre 2021].
* ↑ «Australian Olympic Team for Tokyo 2021» (en anglès americà). The Roar. [Consulta: 15 desembre 2021].
* 1 2 «Cycling Track – Men's Team Sprint – Final Classification». olympics.com, 06-08-2024. [Consulta: 6 agost 2024].
* 1 2 «Matthew Richardson» (en anglès australià). Australian Olympic Committee. [Consulta: 15 desembre 2021].
* ↑ «Gymnast leaps from the beam to the bike» (en anglès). The West Australian, 14 juliol 2017. [Consulta: 22 juny 2022].
* ↑ 2020 UCI Track Cycling World Championships results
* ↑ «Commonwealth Games: Cyclist Matthew Richardson claims first gold medal for WA in dominant team sprint». Perth Now, 29-07-2022. [Consulta: 31 juliol 2022].
* ↑ «Commonwealth Games: Super final from WA's Matthew Richardson cements place as Commonwealth champion». Perth Now, 31-07-2022. [Consulta: 31 juliol 2022].
* ↑ «Cycling Track – Men's Keirin – Final Classification». olympics.com. COJOP2024, 11-08-2024. [Consulta: 11 agost 2024].
* ↑ «Men's Sprint, Finals Results». Olympics. [Consulta: 14 agost 2024].

## Enllaços externs

* Matthew Richardson a Cycling archives (anglès)
# Noemi Rüegg

Noemi Rüegg (Zúric, 19 d'abril de 2001) és una ciclista suïssa. Actualment corre per a l'equip ciclista americà EF-Oatly-Cannondale de categoria UCI Women's ProTeam.
A inicis del 2025, mentre competia al Women's Tour Down Under, va aconseguir les seves tres primeres victòries en l'UCI Women's WorldTour: la victòria a la segona etapa, a la classificació general i a la classificació dela esprints.

## Palmarès en ciclisme de carretera

* 2018
** Campiona de Suïssa en ruta júnior
** Campiona de Suïssa en contrarellotge júnior
* 2019
** Campiona de Suïssa en ruta júnior
** Campiona de Suïssa en contrarellotge júnior
* 2022
** Campiona de Suïssa en ruta sub-23
** Campiona de Suïssa en contrarellotge sub-23
* 2023
** Campiona de Suïssa en contrarellotge sub-23
* 2024
** Campiona de Suïssa en ruta
** 1a al Trofeu Felanitx-Colònia de Sant Jordi (Ses Salines)
* 2025
** 1a a la Women's Tour Down Under. Vencedora d'una etapa i de la classificació dels esprints

### Resultats a les Grans Voltes
#### Giro d'Itàlia

* 2020: 34a posició

#### Tour de França

* 2022: 105a posició
* 2024: 42a posició

#### Volta a Espanya

* 2023: 68a posició

## Palmarès en ciclocròs

* 2017-2018
** Campiona de Suïssa júnior
* 2018-2019
** Campiona de Suïssa júnior

## Referències

* ↑ «Noemi Rüegg» (en anglès). UCI. [Consulta: 23 juny 2024].
* ↑ «RACE REPORT: Hyundai Women's Stage 3» (en anglès australià). Santos Tour Down Under, 19-01-2025. [Consulta: 19 gener 2025].
* ↑ «Noemi Rüegg es proclama la primera guanyadora en la història de la Challenge Ciclista Mallorca». IB3, 20-01-2024. [Consulta: 23 juny 2024].

## Enllaços externs

* Noemi Rüegg – ProCyclingStats
# Cerete

Cerete ( bergamasco : Serét ) és un comune (municipi)rdy
# Nikolaus Hirschl

Nikolaus Hirschl (Viena, 20 de març de 1908 - 10 d'octubre de 1991) va ser un lluitador austríac que combinà la lluita lliure i la lluita grecoromana. Va competir durant les dècades de 1920 i 1930.
El 1932 es va proclamar campió europeu del pes pesat de lluita lliure. Aquell mateix any guanyà la medalla d'or als Jocs Macabeus en el pes pesat de lluita grecoromana. Fou campió austríac del pes pesat de lluita lliure durant deu anys consecutius. De jove havia estat un destacat atleta, campió austríac júnior de llançament de pes i disc, campió austríac júnior d'halterofília i durant set anys campió austríac de pentatló.
El 1932 va prendre part en els Jocs Olímpics d'Estiu de Los Angeles, on disputà dues proves del programa de lluita. En ambdues, les proves del pes pesant de lluita lliure i del pes pesant de lluita grecoromana, guanyà la medalla de bronze. Es negà a prendre part en els Jocs Olímpics de Berlín de 1936 per les idees racials del règim nazi.
Abandonà Àustria poc abans de l'esclat de la Segona Guerra Mundial. Bona part de la seva família va ser assassinada durant l'Holocaust. Durant la Guerra es va unir als comandos britànics i va lluitar contra els alemanys al nord d'Àfrica. En acabar la guerra es va casar i es va traslladar a Austràlia el 1947, on va dirigir un negoci de carn.
El 1993 va ser inclòs a l'International Jewish Sports Hall of Fame.

## Referències

* ↑ «Maccabiah Games before World War II». sport-record.de.
* 1 2 Paul Taylor. Jews and the Olympic Games: the clash between sport and politics: with a complete review of Jewish Olympic medalists. Sussex Academic Press, 2004. ISBN 9781903900871 [Consulta: 30 juliol 2011].
* 1 2 3 «Nikolaus "Mickey" Hirschl». Jewishsports.net. [Consulta: 30 juliol 2011].
* ↑ Bob Wechsler. Day by day in Jewish sports history. KTAV Publishing House, Inc., 2008. ISBN 9780881259698 [Consulta: 30 juliol 2011].
* 1 2 «Olympedia – Nikolaus Hirschl». [Consulta: 6 setembre 2024].
* 1 2 Sherman, Milt (October 1, 1985), "Wrestling Greats – Nicholas "Micky" Hirschl; Return To Los Angeles", Wrestling USA Magazine, <http://homepage.mac.com/gdemarco1/WA/Hirschl.html>. Consulta: 4 febrer 2016 Arxivat October 12, 2010$^{[Datemismatch]}$, a Wayback Machine.
* ↑ Mark Palmer «Wrestling Spoken Here». Intermatwrestle.com, 18-12-2008 [Consulta: 30 juliol 2011].
# Sirin labs

Sirin labs és una empresa suïssa del sector de telecomunicacions que fabrica telèfons mòbils i programari associat d'altes prestacions quant a seguretat de dades. Fou creada el 2014 i la seva seu és a Schaffhausen, Suïssa.

## Productes

L'any 2017: sistema operatiu Shield OS i telèfon intel·ligent FINNEY.
L'any 2018: primer telèfon amb tecnologia Blockchain.

## Propietats

* Sistema operatiu basat en Android.
* Sistema de protecció de dades d'alta seguretat mitjançant un sistema d'encriptació basat en Blockchain amb la tecnologia Tangle IOTA.

## Referències

* ↑ Lunden, Ingrid «Sirin, maker of the Solarin $14K smartphone, cuts 30 staff and pivots» (en anglès). TechCrunch, 11-10-2017.
* ↑ «The world's first blockchain smartphone is in development» (en anglès). Engadget, 11-10-2017.
* ↑ Greene, Tristan «This blockchain-powered phone and PC could be out next year» (en anglès). The Next Web, 26-09-2017.
* ↑ «The entrepreneur who made a crazy $16,000 smartphone now wants to build a $999 blockchain phone» (en anglès). Business Insider, 11-10-2017.
* ↑ «First blockchain phone to be manufactured by Foxconn» (en anglès). Microwave Engineering Europe, 10-04-2018.
# Josep Maria Tarrasa i Alvira

Josep Maria Tarrasa i Alvira (Tarragona, 20 d'agost de 1913 - Tarragona, 17 de març de 1996) fou un locutor de ràdio català.
Estudià peritatge a l'Escola Industrial de Terrassa i va dirigir una petita companyia de teatre. Però la seva fama li arribà com a director de Ràdio Tarragona i creador del famós personatge infantil Maginet Pelacanyes, creat el 1934. El 1940 també fou el primer president de la Germandat de Nostre Pare Jesús de la Passió, que organitzava processons de Setmana Santa que ell mateix retransmetia des del 1954. El 1941 va començar a través de Ràdio Espanya, a Barcelona, emissions a favor de l'institut de puericultura integral Nuestra Señora del Carmen de Barcelona. Més tard en va fer una altra a favor de la leproseria de San Lázaro i d'altres de caràcter filantròpic. El 1990 va rebre la Creu de Sant Jordi. La ciutat de Tarragona va homenatjar-lo batejant un carrer amb el seu nom.

## Referències

* 1 2 «Josep Maria Tarrasa, locutor» (en castellà). El País [Madrid], 18-03-1996. ISSN: 1134-6582.
* ↑ DECRET 33/1990, de 23 de gener, de concessió de les Creus de Sant Jordi de la Generalitat de Catalunya; DECRET 224/1990, de 4 de setembre, de concessió de la Creu de Sant Jordi de la Generalitat de Catalunya al senyor Yutaka Kume; DECRET 237/1990, de 8 d'octubre, de concessió de la Creu de Sant Jordi de la Generalitat de Catalunya al senyor Yoshio Maruta;
* ↑ «Carrer Josep Maria Tarrasa - Callejero de Tarragona» (en castellà). Callejero.net. [Consulta: 20 febrer 2022].

## Enllaços externs

* Biografia de Josep Maria Tarrasa
* Homenatge a Maginet
* JOSÉ MARIA TARRASA Y "Maginet Pelacañas" a YouTube
* "MAGINET PELACAÑAS", El invisible locutor a YouTube
# Amitabha

Amitābha (en sànscrit: अमिताभः, Amitābha "llum infinita") també conegut com Amida o Amitāyus, és un dels principals bodhisattva del budisme mahāyāna.
És el principal buda de l'escola budista Terra Pura. Segons la tradició, Amitābha va prometre de no entrar al Nirvana fins a aconseguir la il·luminació i salvació de tots els éssers. Per això va crear un paradís o país pur (anomenat en Sukhāvatī en sànscrit) on fos fàcil d'aconseguir la il·luminació. Qualsevol persona, només per la fe en Amitābha, hi podria accedir després de la mort.
Aquesta doctrina, que és exposada en els sūtra Sukhāvatī Vyūha, s'estengué i es popularitzà aviat per la Xina, on es mesclà inicialment amb el taoisme i on Amitābha (anomenat Āmítuófó en xinès) és representat en forma d’estatueta sobre el front de Guanyin. A partir del segle XII s'estengué al Japó, on ha tingut la màxima difusió fins als nostres dies, i els seus seguidors (Jōdō mon) s'han dividit en diverses sectes. El culte d’Amitābha ha pres arreu un caràcter popular, íntim i individualista.

## Vegeu també

* Tretze budes

## Referències

* 1 2 3 «Amitabha». Gran Enciclopèdia Catalana. Barcelona: Grup Enciclopèdia Catalana.
# En Thomas i els seus amics

En Thomas i els seus amics (anglès: Thomas & Friends) és una sèrie de televisió infantil emesa per primera vegada el 9 d'octubre de 1984 pel canal ITV al Regne Unit. Als Estats Units es va estrenar pel canal PBS el 29 de gener de 1989 com un segment a Shining Time Station. A Catalunya s'emet pel canal Super3.

## Referències

* ↑ CCMA. «Els vídeos del programa En Thomas i els seus amics». Arxivat de l'original el 2013-07-10. [Consulta: 28 març 2020].

## Enllaços externs

* En Thomas i els seus amics - Lloc web oficial
# Guttera

Guttera és un gènere d'ocells de la família dels numídids (Numididae). Aquestes pintades viuen al terra de la selva humida d'Àfrica central i són notables per un plomall que porten al capell.
El nom Guttera és una combinació de les paraules llatines «gutta», que significa “taca” i «-fera», que significa “coixinet” (de «ferre»: “portar”).

## Llistat d'espècies

Se n'han descrit 4 espècies dins aquest gènere:
* pintada crestada meridional (Guttera edouardi).
* pintada de plomall (Guttera plumifera).
* pintada crestada oriental (Guttera pucherani).
* pintada crestada occidental (Guttera verreauxi).

## Referències

* ↑ «Guttera». Cercaterm. TERMCAT, Centre de Terminologia. [Consulta: 4 febrer 2025].(català)
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 182. ISBN 978-1-4081-2501-4 [Consulta: 3 febrer 2025].
* ↑ Gill, Frank; Donsker, David. «Megapodes, guans, guineafowl, New World quail – IOC World Bird List» (en anglès). IOC World Bird List v14.2, 17-08-2024. [Consulta: 4 febrer 2025].
# Olga de Grècia (princesa de Iugoslàvia)

Olga de Grècia (Atenes, 1903 - París, 1997) fou princesa de Iugoslàvia. Nascuda princesa de Grècia i de Dinamarca, filla primogènita del príncep Nicolau de Grècia i de la gran duquessa Helena de Rússia. La princesa era neta del rei Jordi I de Grècia i besneta del tsar Alexandre II de Rússia. Aviat destacà per la seva bellesa i la de les seves germanes en general.
Abans del compromís amb el príncep Pau de Iugoslàvia, es comprometé amb el príncep Frederic de Dinamarca, i hi hagué certs rumors sobre un possible nuviatge amb el príncep de Gal·les, el futur Eduard VIII del Regne Unit. El casament se celebrà a Belgrad el 22 d'octubre de 1923. La família de la princesa Olga visqué a Belgrad i l'any 1934 el seu marit fou proclamat regent de Iugoslàvia durant la minoria d'edat del rei Pere II de Iugoslàvia. Aquest fet marcà el futur de la princesa grega en tant que la inoperància del seu marit davant el perill nacionalsocialista que amenaçava Iugoslàvia li valgueren serioses crítiques des de Londres i Washington.
Olga tingué tres fills:
* SAR el príncep Alexandre de Iugoslàvia nascut a Belgrad el 1924. Es casà amb la princesa Maria Pia d'Itàlia de la qual es divorcià per casar-se amb la princesa Bàrbara de Liechtenstein.
* SAR el príncep Nicolau de Iugoslàvia nascut el 1928 a Belgrad i mort en un accident automobilístic prop de Windsor el 1954.
* SAR la princesa Elisabet de Iugoslàvia nascuda el 1936 a Belgrad. S'ha casat en tres ocasions, en primer lloc amb Howard Oxenberg, en segon lloc amb Neil Balfour i en tercer lloc amb el president peruà Manuel Ulloa y Elias.
L'any 1941 partiren a l'exili, primer al Caire i després a Kenya i a Sud-àfrica. Un cop acabada la guerra s'establiren entre Suïssa i París. La princesa morí a París a causa d'alzheimer.